armvectores/hy_wikipedia_2023 huggingface dataset:
Պյոտր Կոզլով

Պյոտր Կուզմիչ Կոզլով (ռուս.՝ Пётр Кузьми́ч Козло́в, հոկտեմբերի 3 (15), 1863 կամ 1863, Դուխովշչինա, Սմոլենսկի գավառ, Ռուսական կայսրություն - սեպտեմբերի 26, 1935(1935-09-26) կամ 1935, Պետերգոֆ), Կենտրոնական Ասիայի խորհրդային հետազոտող, ՈւԽՍՀ ԳԱ ակադեմիկոս (1928)։ 1899-1901 թվականներին ղեկավարել է մոնղոլա-տիբեթական արշավախումբը (Հուանհե, Յանցզի, Մեկոնգ գետերի վերին հոսանքներում), գրել «Մոնղոլիա և Կամ» (1905-1906) գիրքը։ 1907-1909 թվականին գլխավորել է մոնղոլա-սիչուանյան արշավախումբը, Գոբի անապատում հայտնաբերել Հարա-Հոտո քաղաքի մնացորդներ, տանգուտյան մշակույթի առարկաներ։ Հրատարակել է «Մոնղոլիա ու Ամդո և Հարա-Հոտո մեռյալ քաղաքը» (1923) գիրքը։ Կոզլովի անունով է կոչվում Տաբին Բողդո Օլա լեռնաշղթայի՝ սառցադաշտը։


== Ծանոթագրություններ ==
Էմին Ամիրուլլաև

Էմին Էլդար օկլի Ամիրուլլաև (ադրբ.՝ Emin Eldar oğlu Əmrullayev, դեկտեմբերի 30, 1982(1982-12-30), Բաքու, Ադրբեջանական ԽՍՀ, ԽՍՀՄ), ադրբեջանցի պետական գործիչ, Ադրբեջանի Հանրապետության կրթության նախարար, ԱՀ կրթության ինստիտուտի տնօրեն (հունվար - հուլիս 2020)։


== Կենսագրություն ==
Էմին Ամրուլլաևը ծնվել է 1982 թվականի դեկտեմբերի 30-ին Բաքու քաղաքում։ 1999-2003 թվականներին սովորել է ԱՀ Նախագահին առընթեր պետական ​​կառավարման ակադեմիայի վարչական կառավարման ֆակուլտետում։ 2003-2004 թվականներին ստացել է Քաղաքագիտության մագիստրոսի աստիճան Կենտրոնական Եվրոպայի համալսարանում։ 2010 - 2012 թվականներին նա Կոլումբիայի համալսարանում ստացել է պետական ​​կառավարման մագիստրոսի աստիճան։ 

2005-2009 թթ. - Քաֆքազ համալսարանի միջազգային հարաբերությունների ֆակուլտետի դասախոս։
2009–2010 թթ. - «Kaspi Edication» ընկերության միջազգային կապերի բաժնի վարիչ։
2012 թ. - Ադրբեջանի դիվանագիտական ​​ակադեմիայի էներգետիկ կենտրոնի գործադիր տնօրեն։
2013 թ. - «Kaspi Edication» ընկերության տնօրենի տեղակալ։
2013 թ. - Ադրբեջանի Հանրապետության կրթության նախարարությունում գլխավոր խորհրդական։
2013–2014 թթ. - Ադրբեջանի Հանրապետության կրթության նախարարությունում ոլորտի ղեկավար։
2015–2020 թթ. - Ադրբեջանի Հանրապետության կրթության նախարարությունում բաժնի պետ։
Հունվար-հուլիսին 2020 թ. - ԱՀ կրթության ինստիտուտի տնօրեն։
Ադրբեջանի Հանրապետության Նախագահ Իլհամ Ալիևի 2020 թվականի հուլիսի 27-ի հրամանով Էմին Ամրուլլաևը նշանակվել է Ադրբեջանի Հանրապետության կրթության նախարար։


== Ծանոթագրություններ ==
Վասիլևո (գյուղ, Մուրիգինսկոե գյուղական բնակավայր)

Անվան այլ կիրառումների համար տե՛ս՝ ՎասիլևոՎասիլևո (ռուս.՝ Васильево), գյուղ Ռուսաստանի Սմոլենսկի մարզի Պոչինկովսկի շրջանի կազմում։  Ընդգրկված է Մուրիգինսկոե գյուղական բնակավայրում։
Բնակչությունը 2007 թվականին գրանցված տվյալներով կազմել է 34 մարդ։


== Աշխարհագրական դիրք ==
Վասիլևո գյուղը գտնվում է շրջանի կենտրոնական մասում՝ Պոչինկայից 14 կմ հյուսիս-արևմուտք, A141 Օրյոլ-Վիտեբսկ մայրուղուց 2,5 կմ դեպի արևելք, Ռոսաժ գետի ձախ ափին։ Պերեսնա երկաթուղային կայարանը Սմոլենսկ-Ռոսլավլ գծի վրա գտնվում է գյուղից 6 կմ դեպի արևելք։ 


== Պատմություն ==
1963 թվականին ՌՍՖՍՀ Գերագույն խորհրդի նախագահության հրամանագրով Պոչինկովսկի գյուղական շրջանի Վոշկինո գյուղը վերանվանվել է Վասիլևո'։


== Տեսարժան վայրեր ==
Հնագիտական հուշարձաններ. վաղ երկաթի դարի Դնեպր-Դվինսկի ցեղերի հնագույն բնակավայր (պատկանում է մ.թ.ա. 1-ին հազարամյակին) անմիջապես Ռոսաժի ափին գտնվող գյուղում, 3 բնակավայր գյուղի շրջակայքում 10-15-րդ դարեր։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստեփան Զաքարյան

Ստեփան Հրաչիկի Զաքարյան (հուլիսի 18, 1957(1957-07-18), Երևան, Հայկական ԽՍՀ, ԽՍՀՄ), ՀՀ պետական և քաղաքական գործիչ, Հայաստանի հանրային հեռուստառադիոընկերության խորհրդի նախագահի նախկին տեղակալ։ Բեմադրիչ, արձակագիր, թատերագիր, հրապարակախոս, գրող։


== Կրթություն ==
1976-1981 թթ. սովորել և ավարտել է Խաչատուր Աբովյանի անվան հայկական պետական մանկավարժական ինստիտուտի կուլտուրայի ֆակուլտետը՝ բեմադրիչի որակավորմամբ։


== Աշխատանքային գործունեությունը ==
1978-1979 թթ. - աշխատել է Հրազդանի շրջանային մշակույթի տան ժողթատրոնում որպես բեմադրիչ, ապա՝ Աղավնաձոր գյուղի միջնակարգ դպրոցում ուսուցիչ։
1979-1981 թթ. - աշխատել է հեռուստատեսային ֆիլմերի «Երևան» ստուդիայում որպես բեմադրիչի ընթերակա։
1981-1983 թթ. - աշխատել է «Պիոներ» ամսագրում որպես գրական աշխատող, արձակի բաժնի վարիչ։
1983-1993 թթ. - աշխատել է հեռուստառադիոպետկոմիտեում որպես խմբագիր, բաժնի վարիչ, գլխավոր խմբագիր։
1993-1995 թթ. - Հեռուստառադիոպետվարչության նախագահի տեղակալ։
1995-1996 թթ. - Հայաստանի պետական ռադիոընկերության գլխավոր տնօրեն։
1997-1998 թթ. - Երևանի քաղաքապետարանի մշակույթի, սպորտի և երիտասարդության հարցերի վարչության պետ։
2009 թ. փետրվարի 20-ին ՀՀ Նախագահի հրամանագրով նշանակվել է ՀՀ հանրային հեռուստառադիոընկերության խորհրդի անդամ՝ վեց տարի ժամկետով։
2012 թ. հունիսին ընտրվել է ՀՀ հանրային հեռուստառադիոընկերության խորհրդի նախագահի տեղակալ։
2015 թ. մարտի 12-ին ՀՀ Նախագահի հրամանագրով վերանշանակվել է ՀՀ հանրային հեռուստառադիոընկերության խորհրդի անդամ՝ վեց տարի ժամկետով։


== Ստեղծագործական գործունեությունը ==
Հայաստանի գրողների միության անդամ։


== Քաղաքական գործունեությունը ==
1999-2003 թթ. - ՀՀ Ազգային ժողովի 2-րդ գումարման պատգամավոր է ընտրվել «Միասնություն» դաշինքի համամասնական ընտրացուցակով։ ԱԺ պետական-իրավական հարցերի մշտական հանձնաժողովի անդամ։ «Միասնություն» խմբակցության, ապա «Ժողովրդի ձայն» պատգամավորական խմբի անդամ։
2003-2007 թթ. - ՀՀ Ազգային ժողովի 3-րդ գումարման պատգամավոր է ընտրվել «Արդարություն» դաշինքի համամասնական ընտրացուցակով։ ԱԺ արտաքին հարաբերությունների մշտական հանձնաժողովի անդամ։ «Արդարություն» խմբակցության անդամ։
1998-2008 թթ. եղել է ՀԺԿ անդամ։ Եղել է ՀԺԿ քարտուղար, քաղխորհրդի անդամ։


== Ընտանիք ==
Ամուսնացած է, ունի չորս զավակ։


== Պարգևներ ==
Մովսես Խորենացու մեդալ, 2016


== Ծանոթագրություններ ==
Մարտիկյան

Մարտիկյան, հայկական ազգանուն։


== Ազգանունը կրողներ ==
Գևորք Մարտիկյան, սուրիահայ ֆուտբոլիստ (1954)։ [1]
Եղիշե Մարտիկյան, հայ խորհրդային արվեստաբան–նկարիչ (1904)։
Թաթուլ Մարտիկյան, հայ խորհրդային ինժեներ–էլեկտրիկ (1904-1960)։
Հարություն Մարտիկյան, ֆրանսահայ հասարակական գործիչ (1899-1981)։
Մարտիկ Մարտիկյան, սուրիահայ ֆուտբոլիստ (1992)։ [2]
Սերգեյ Մարտիկյան, խորհրդային կուսակցական և պետական գործիչ (1874-1957)։


== Գրական հերոսներ ==
Ալբեր Մարտիկյան, Վարդգես Պետրոսյանի «Հայկական էսքիզներ» վիպակի հերոսներից։


== Ծանոթագրություններ ==
Ամֆիկոելաս

Ամֆիկոելաս (լատ.՝ Amphicoelias), խոտակերների ցեղին պատկանող կենդանի, մտնում է Զավրոպոդների խմբի մեջ։ Այս ցեղն ներառում է A. altus և A. fragillimus տեսակները։


== Նկարագիր ==
A. fragillimus տարբերվում է իր ողնաշարով, չափերի պատճառով գիտնականները կասկածում են, որ նրանք գոյություն են ունեցել։ Եթե նա իսկապես գոյություն է ապա նրա երկարությունը եղել է մոտ 40-62մ, իսկ քաշը 155տ։ Ամֆիկոելասը 2- անգամ մեծ է Կապույտ Կետից։
A. altus հասնում է 25մ երկարության2010 թ.-ին Հենրի Գալիանոն և Ռաիմունդ Ալբերսդորֆերը ներկայացրեցին Ամֆիկոելասի նոր տեսակ- Amphicoelias «brontodiplodocus» ։ Մասերը գտել է Մորիսոննը Բիգխորն լճում։


== Ծանոթագրություններ ==
Կարլ Ռանդոլ

Կարլ Ռանդոլ (1975, Միացյալ Թագավորություն)՝ բրիտանացի ֆիգուրատիվ նկարիչ է, որի աշխատանքները հիմնված են ժամանակակից Ճապոնիայի և Լոնդոնի պատկերների վրա։


== Կրթություն ==
Ռանդոլն ավարտել է Լոնդոնի Սլեյդ գեղարվեստի ակադեմիան, Լոնդոնի նկարչության թագավորական դպրոցը և Տոկիոյի արվեստների համալսարանը Ճապոնիայում։


== Ժամանակակից Ճապոնիայի դիմանկարներ ==
Ռանդոլը պարգևատրվել է The 2012 BP Travel մրցանակով՝ ճապոնացի ուկիյո-է գծանկարիչ Ուտագավա Հիրոշիգեի սկսած գործը շարունակելու իր առաջարկի համար։ Վերջինս ստեղծում էր նկարներ՝ պատկերելով ժամանակակից Ճապոնիայի վայրերն ու մարդկանց։ Ռանդոլի ծրագրերի մեջ էր մտնում որոշ ժամանակ Ճապոնիայում ապրելը, ինչի արդյունքում 15 նկար ցուցադրվեց Լոնդոնի ազգային դիմանկարների պատկերասրահում՝ The 2013 BP Portrait Award ցուցահանդեսի շրջանակներում՝ «Հիրոշիգեի ոտնահետքերով - Տոկայդոյի մայրուղի և ժամանակակից Ճապոնիայի դիմանկարներ» խորագրով։ Ցուցահանդեսը հետագայում ներկայացվեց Շոտլանդիայում գտնվող Աբերդեն, Անգլիայում գտնվող Վուլվերհեմպտոն արվեստի պատկերասրահներում, իսկ հետո ձևավորվեց նրա անհատական ցուցահանդեսը Ճապոնիայի The Shizuoka City Tokaido Hiroshige թանգարանում՝ «Դիմանկարներ Էդոյից մինչև ներկա» խորագրով, որտեղ նկարները ցուցադրված էին Հիրոշիգեի բնօրինակ «Տոկայդոյի ճանապարհի 53 կայարանները» գունավոր փայտագրության տեխնիկայով կատարված բնանկարաշարերի կողքին։ Այս ցուցահանդեսներին համատեղ լույս տեսավ «Կարլ Ռանդոլ։ Ճապոնիայի դիմանկարներ» գիրքը, որում առկա էին Ճապոնիայում արված նկարներ։ Գրքի նախաբանը գրել է բրիտանացի հեղինակ Դեսմոնդ Մորիսը, իսկ ներածության հեղինակն է ամերիկացի գրող Դոնալդ Ռիչին։ Ստեղծվել է նաև «Կարլ Ռանդոլ։ Ճապոնիայի դիմանկարներ» կարճ վավերագրական ֆիլմը, որում ցույց էր տրված, թե ինչպես է նկարիչը պատկերում Ճապոնիան։ Նրա Ճապոնիայի դիմանկարները հանդիսանում են նաև BBC World Service-ի World Update 2016 հարցազրույցի առարկան։


== Ընտրված աշխատանքներ ==


== Ծանոթագրություններ ==
Նիկոլայ Վորվուլյով

Նիկոլայ Դմիտրևիչ Վորվուլյով (հունվարի 9 (22), 1917, Պավլովսկ, Վորոնեժի նահանգ, Ռուսական կայսրություն - օգոստոսի 29, 1967(1967-08-29), Կիև, Ուկրաինական ԽՍՀ, ԽՍՀՄ), ռուս սովետական երգիչ (բարիտոն)։ ԽՍՀՄ ժողովրդական արտիստ (1956 թ.)։
Մինսկում երգեցողության դասեր է առել Վ․ Ֆ․ Կաբինից։ Մասնակցել է կարմիր բանակային-ինքնագործունեությանը (1939 թվականից՝ Բելառուս, զինվորական օկրուգի երգի-պարի անսամբլի մեներգիչ)։ Օպերային բեմելը կայացել է 1946 թ., Բելառուս, օպերայի և բալետի թատրոնում, Էսկամիլիոյի դերերգով (Բիզեի «Կարմեն»)։ Միաժամանակ սովորել է Մինսկի կոնսերվատորիայի Ե․ Է․ Վիտինգի դասարանում (ավարտել է 1954 թվականին)։ 1957—1967 թթ.՝ Տ․ Գ․ Շեչենկոյի անվան Ուկրաինական օպերայի և բալետի թատրոնի (Կիև) մեներգիչ։ Դերերգերից են՝ Դև (Ռուբինշտեյնի «Դև»), Իշխան Իգոր (Բորոդինի «Իշխան իգոր»), Եվգենի Օնեգին (Չայկովսկու «Եվգենի Օնեգին»), Գրյազնոյ (Ռիմսկի-Կորսակովի «Թագավորի հարսնացուն»), Ապանաս (Տիկոցկու «Աղջիկը Պոլեսյայից»), Ռիգոլեաւոո, Ամոնասրո (Վերդիի «Ռիգոլեաւոո», «Աիդա»)։ Հյուրախաղերով հանդես է եկել ԽՍՀՄ տարբեր քաղաքներում (այդ թվում Երևանում՝ 1957 թ., 1960 թ.) և արտասահմանում։ Պարգևատրվել է Լենինի 2 և 3 այլ շքանշաններով։
Անկո

Անկո, գետակ Եփրատի ավազանում, նրա աջակողմյան վտակը, սկիզբ է առնում Սարըչիչեգ լեռների լանջերից և հոսում է Արաբկիրի գավառի հյուսիսարևելյան մասով։


== Ծանոթագրություններ ==
Ձեգամսկիյ

Ձեգամսկիյ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 75 ռուս բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աբդ ալ-Ազիզ իբն Հաթիմ ալ-Բահիլի

Աբդ ալ-Ազիզ (մոտ 630, Դվին, Հայկական մարզպանություն, Սասանյան Պարսկաստան - անհայտ), Արմինիայի արաբ ոստիկան (706-709)՝ Վալիդ խալիֆայի օրոք։ Նախորդի՝ Աբդուլլահի վայրագությունները մեղմելու նպատակով ետ կանչեց 703 թվականի ապստամբությունից հետո Հայաստանից հեռացած Սմբատ Բյուրատյան Բագրատունուն և հայ նախարարներին։ Վերադարձրեց նրանց կալվածքները։ Վերաշինեց Դվինի պարիսպները։


== Դվինի գրավումը ==
Աբդլազիզը ծնվել է մոտ 630 թվականին Դվին քաղաքում։ 642 թվականին՝ երբ նա 12 տարեկան էր, արաբները պաշարում են Դվինը, բայց չեն կարողանում այն գրավել։ Աբդլազիզը գիշերն անց, պարսպի նեղ անցքերից վերև մագլցելով պահակներին բղավում է թե քաղաքը գրավված է։ Պահակները փախնում են, իսկ արաբները գրավում են Դվինը։ Տարիներ անց՝ 706-709 թվականներին Աբլազիզը դառնում է Հայաստանի ոստիկան և բարեհաճ գտնվում հայերի հանդեպ։ Նա նորոգում և ավելի է ամրացնում Դվինի պարիսպները, ասելով թե ինքն է եղել դրանց կործանման պատճառը, ինքն էլ շինում է։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 12
«Հայոց Պատմություն», Միքայել Չամչյան, Հատոր Բ, էջ 381, 402
Rossiya Airlines

Rossiya Airlines, ռուսական ավիաընկերություն, չվերթներն իրականացնում է Սանկտ Պետերբուրգից։


== Պատմություն ==
Ավիաընկերությունը հիմնադրվել է 1934 թվականի մայիսի 7-ին։ Հայրենական մեծ պատերազմի ընթացքում ընկերության բազան կազմավորվել է 4-րդ ջոկատի, պատերազմից հետո, հիմք դարձավ ստեղծել 19 տրանսպորտային ջոկատը։ 1956 թվականին Վնուկովո օդանավակայանը ստեղծել է ավիացիոն հատուկ նշանակության ջոկատ։ 1992 թվականին միասնական ջոկատ 235-ը վերածվում է STC «Russia»։ 2006 թվականի հոկտեմբերին, STC «Russia»-ն միացել է ավիաընկերությանը, Ռուսաստանի դրոշի ներքո, ինչի հետևանքով ավիաընկերության անվանումը կրկին փոխվեց։ 2010 թվականի փետրվարի 2-ին Ռուսաստանի Դաշնության նախագահ Վլադիմիր Պուտինը հավանել է ավիաընկերությունը և որոշել է, որ ավիաընկերությունը պետք է Ռուսաստանի դրոշը կրի և ուղևորատար չվերթներ իրականացնի։


== Չվերթը ==
2015 թվականի ապրիլի 25-ին ավիաընկերության չվերթը բաղկացած էր հետևյալ ինքնաթիռներից՝


== Տուրիզմ ==


== Ուղղություններ ==
2015 թվականին ավիաընկերությունը հիմնականում թռիչքներ է իրականացրել ԱՊՀ երկրներում։
Մոսկվա
Մեկնել է երեք օդանավակայաններից։ Դոմոդեդովո, Վնուկովո, Շերեմետևո, 14 չվերթ մեկ օրում
Ռուսաստան

 Անապա
 Արխանգելսկ
 Գելենջիկ
 Եկատերինբուրգ
 Կազան
 Կալինինգրադ
 Կրասնոդար
 Կրասնոյարսկ
 Մուրմանսկ
 Օմսկ
 Պերմ
 Մոսկվա
 Ուֆա
 Սամարա
 Սոչի
 Դոնի ՌոստովԱՊՀ

 Ալմաթի
 Աստանա
 Բաքու
 Բուխարեստ
 Դուշանբե
 Երևան
 Կիև
 Քիշնև
 Մինսկ
 Սամարղանդ
 Տաշքենդ


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2016-04-30 at the Wayback Machine.
Մոնտի դու Կարմու

Մոնտի դու Կարմու  (պորտ.՝ Monte do Carmo), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Պորտու Նասիունալ գավառի կազմի մեջ։ Բնակչությունը կազմում է 4196 մարդ՝ 2006 թվականի տվյալներով։ Գրավում է 3 616,655 կմ2 տարածք։ Բնակչության խտությունը՝ 1,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 23.044.262,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.952,56 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,642 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Մոնտի դու Կարմուի մասին
Օբուխով № 4 (Կրասնի Սուլինի շրջան)

Օբուխով № 4 (ռուս.՝ Обухов № 4), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Բոժկովսկի գյուղական համայնքի կազմի մեջ։
Մեծ Բրիտանիայի իրավական համակարգ

Միացյալ Թագավորությունը չունի միասնական իրավական համակարգ, քանի որ ըստ 1706 թ միավորման մասին համաձայնության 19-րդ կետի՝ Շոտլանդիան պահպանեց իր իրավական համակարգը։ Ներկայումս Միացյալ Թագավորությունն ունի 3 տարբեր իրավական համակարգ՝ Անգլիայի, Հյուսիսային Իռլանդիայի և Շոտլանդիայի։ Վերջին սահմանադրական փոփոխությունները հանգեցրեցին Գերագույն դատարանի ստեղծմանը 2009 թ հոկտեմբերին, որը պիտի փոխարիներ լորդերի պալատի դատական հանձնաժողովին։ Գաղտնի խորհրդի դատական հանձնաժողովը, որը ներառում է Գերագույն դատարանի բոլոր անդամներին, հանդիսանում է Ազգերի համագործակցության մի քանի անկախ երկրների, Բրիտանական անդրծովյան տարածքների և Թագավորական հողերի գերագույն վերաքննիչ մարմինն է։


== Ծանոթագրություններ ==
(4671) Դրտիկոլ

(4671) Դրտիկոլ (անգլ.՝ Drtikol), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 10-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,3855 ա. մ., առավելագույնը մոտենում է 2,2394 ա. մ. հեռավորության վրա և հեռանում 2,5316 ա. մ.։ Արեգակի շուրջ մեկ ամբողջական պտույտ է կատարում 1345,76 երկրային օրվա ընթացքում, իր ուղեծրով շարժվելով միջինում 0,267507 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4671) Դրտիկոլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բալբի

Բալբի, ստրատոհրաբուխ Բուգենվիլ կղզու վրա Պապուա Նոր Գվինեայի համանուն գավառում։
Կղզու ամենաբարձր հրաբուխն ՝ 2715 մետր։ Կազմված է փոխկապակցված գմբեթներից։ Ունի մի քանի կողմնակի կոներ, խառնարաններ՝ բաղկացած անդեզիտյան հանքաշերտերից։ Հրաբխի լանջերը անտառապատ են, ծածկված են բամբուկով և այլ ծառերով։
Տեղաբնիկները հայտնել են XIX դարում կատարված ժայթքման մասին, սակայն այդ տվյալը չի հաստատվել։ Նաև սխալմամբ Ռաբաուլի հրաբխային աստղադիտարանի կողմից հաղորդվել է հրաբխի՝ 2008 թվականի ժայթքման մասին, բայց արբանյակային սարքավորումները այդպիսի տվյալներ չեն արձանագրել։


== Արտաքին հղումներ ==
Volcano Live — John Search
Peakbagger.com
Աղյաթաղ

Աղյաթաղ, լեռնագագաթ Սյունիքի բարձրավանդակում, Թարթառ և Խաչեն գետերի ջրբաժանում, Մեծ Ալագյոլ լճից մոտ 38 կմ հյուսիս–արևելք։ Արևելյան և հարավային լանջերն անտառապատ են։ Բարձրություն մոտ 2551 մ։ Նշանակված է Կովկասի 5-վերստանոց քարտեզում։


== Ծանոթագրություններ ==
(1740) Պավո Նուրմի

(1740) Պավո Նուրմի (անգլ.՝ Paavo Nurmi), աստերոիդ աստերոիդների հիմնական գոտում։ Հայտնաբերվել է 1939 թվականի հոկտեմբերի 18-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,467116 ա. մ., առավելագույնը մոտենում է 1,9991 ա. մ. հեռավորության վրա և հեռանում 2,9351 ա. մ.։ Արեգակի շուրջ մեկ ամբողջական պտույտ է կատարում 1415,41 երկրային օրվա ընթացքում, իր ուղեծրով շարժվելով միջինում 0,254343 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1740) Պավո Նուրմի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շուպարնյա

Շուպարնյա (ռուս.՝ Шупарня), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Daeron

Daeron, հայկական մետալ խումբ, կազմավորվել է 2010 թվականին Երևանում, Sworn և լուծարվաց Flegethon խմբերի մասնակիցների կողմից։ Խումբը հանդես է գալիս սիմֆոնիկ մետալ ոճով, օգտագործելով նաև բլեք-մետալի տարրեր։


== Կազմը ==
Վլադիմիր - վոկալ, կիթառ, երաժշտություն, խոսք
Ռուբեն - կիթառ
Միքայել - թավջութակ
Վարդան - բաս-կիթառ, ստեղնաշար
Հարութ - հարվածային, պերկուսսիա


== Ծանոթագրություններ ==


== Արտաքին հղումներ ==
Daeron-ի էջը Ֆեյսբուքում
Daeron-ի ալիքը Youtube-ում
Daeron-ի էջը myspace-ում
Մարիամ Մագդաղենացի եկեղեցի (Անդրեևո-Մելենտևո)

Մարիամ Մագդաղենացի եկեղեցի (ռուս.՝ Церковь Марии Магдалины), ուղղափառ եկեղեցի Ռուսաստանի Ռոստովի մարզի Նեկլինովսկի շրջանի Անդրեևո-Մելենտևո գյուղում։ Ենթարկվում է Ռուս Ուղղափառ եկեղեցու Մոսկվայի պատրիարքարանի Ռոստովի և Նովոչերկասկի թեմին։
Հասցեն՝ 346841, Ռոստովի մարզ, Նեկլինովսկի շրջան, Անդրեևո-Մելենտևո գյուղ, Հաղթանակի փող., տուն 9։


== Պատմություն ==
19-րդ դարի 20-ական թվականներին Անդրեևո-Մելենտևո գյուղի ծխականների հոգևոր կարիքները բավարարելու համար կառուցվեց Սուրբ Մարիամ Մագդաղենացու տաճարը։ Այն կառուցվեց կալվածատեր, հետևակազորի պաշտոնաթող գեներալ Անդրեյ Մելենտևի միջոցներով։ Գեներալը մասնակցել է Նապոլեոնի բանակի դեմ մարտերին և արիության համար պարգևատրվել է Սուրբ Գևորգի 4-րդ աստիճանի շքանշանով։
Աղյուսե տաճարը գյուղում կառուցվել է մոտ տասը տարի։ Շինարարության ավարտին օծվել է ի պատիվ Մարիամ Մագդաղենացու. կալվածատեր Անդրեյ Մելենտևի դուստրը կրել այս սրբի անունը՝ Մարիա։
Ծիսակատարությունները տաճարում կատարվել են մինչև 1930 թվականը։ Հետո տաճարը փակվել է, իսկ նրա նկուղում ապրել են Տագանրոգի փակ վանքերից մեկի միանձնուհիները։
Տաճարը կրկին բացվել է 1948 թվականին և գործել է մինչև 1960 թվականը։ Եկեղեցու հետապնդումների տարիներին տաճարը կրկին փակվել է և դարձվել շինանյութերի պահեստ։ 1980-ական թվականներին եկեղեցում հրդեհ է բռնկվել, որից հետո տաճարից մնացել են միայն մերկ պատերը։ Ոչնչացվել են նաև որմնանկարները։ Հրդեհի թողած հետևանքները վերացնելիս ծխի անդամները տաճարի նկուղում հայտնաբերել են զինվորականներ Ֆեոդոր և Անդրեյ Մելենտևների աճյուններով դամբարանը։ Աճյունները գտնվել են լավ վիճակում, պահպանվել են նույնիսկ գեղեցիկ ուսադիրներով համազգեստները։
1992 թվականի սեպտեմբերին գյուղում պաշտոնապես գրանցվել է եկեղեցական համայնք։ Սկսվել է ավերված տաճարի աստիճանական վերականգնումը։
Եկեղեցու վերածննդի գործին մասնակցել են բազմաթիվ մարդիկ։ Նյութական աջակցություն են ցուցաբերել «Սարմատ» կոլտնտեսությունը, շրջանային վարչակազմը՝ ի դեմս նրա ղեկավար Ա. Ա. Գերաշչենկոյի։ Ծիսակատարությունները վերականգնված տաճարում սկսվել են 4 ամիս անց՝ 1993 թվականի հունվարի 7-ին։
1994 թվականին տաճարում վերականգնվել է զանգակատունը։ Զանգերը ձուլվել են Վորոնեժի ձեռնարկություններից մեկում։ 2000 թվականին տագանրոգցի գործարարների միջոցներով ձեռք են բերվել մարմարե սալեր հատակի համար և մարմարե պատկերակալ։ Ներկա դրությամբ տաճարը վերականգնված է։ Նրան կից գործում են կիրակնօրյա դպրոց, «Պայծառակերպություն» ռազմահայրենասիրական ակումբը։


== Հոգևորականություն ==
1992 թվականից Մարիամ Մագդաղենացի եկեղեցու հովիվն է ավագ երեց Նիկոլայ Նիկոլաևիչ Բանդուրինը։


== Սրբություններ ==
Սրբապատկեր՝ սուրբ Կուկշա Օդեսացու մասունքներով
Սուրբ Մարիամ Մագդաղենացու տաճարային սրբապատկեր


== Ծանոթագրություններ ==


== Հղումներ ==
Андреево-Мелентьево. Церковь Марии Магдалины
Храм Святой равноапостольной Марии-Магдалины в селе Андреево-Мелентьево
Церковь Марии Магдалины Archived 2017-04-21 at the Wayback Machine.
Приходская жизнь сельского священника. О настоятеле храма св. Марии Магдалины в селе Андреево-Мелентьево(չաշխատող հղում)
Приход храма равноапостольной Марии Магдалины
(3370) Կոսայ

(3370) Կոսայ (անգլ.՝ Kohsai), աստերոիդ աստերոիդների հիմնական գոտում։ Հայտնաբերվել է 1934 թվականի փետրվարի 4-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,216051 ա. մ., առավելագույնը մոտենում է 1,9727 ա. մ. հեռավորության վրա և հեռանում 2,4594 ա. մ.։ Արեգակի շուրջ մեկ ամբողջական պտույտ է կատարում 1204,95 երկրային օրվա ընթացքում, իր ուղեծրով շարժվելով միջինում 0,298768 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3370) Կոսայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Circus

Circus, ամերիկացի երգչուհի Բրիթնի Սփիրսի Circus ալբոմի գլխավոր սինգլը։ Սինգլի պրոդյուսերները Dr. Luke և Բեննի Բլանկոն են։ Սինգլը ռադիոյով թողարկվել է 2008 թվականի դեկտեմբերի 9-ին։ Սինգլը Ավստրալիայում ունի ոսկի սերտիֆիկացիա, իսկ ԱՄՆ-ում՝ պլատինե։ Love Radio ռադիոկայանում հիթը զբաղեցրեց առաջին հորիզոնականը, բայց հետագայում սկսեց զիջել դիրքերը։ 2009 թվականի մարտի 16-ին այն նորից բարձրացավ առաջին հորիզոնականը։


== Տեսահոլովակ ==
Տեսահոլովակի ռեժիսորը Francis Lawrence-ն էր, ով ավելի վաղ Սփիրսի հետ աշխատել էր I'm a Slave 4 U երգի տեսահոլովակի վրա։ Տեսահոլովակի պրեմերիան պլանավորել էին դեկտեմբերի 5-ին, բայց այդ տեսահոլովակը դեկտեմբերի 3-ին հայտնվեց չինական Tudou.com կայքում, այդպիսով տեղափոխվելով դեկտեմբերի 4-ին։


== Մրցանակներ ==
Teen Choice Music մրցանակաբաշխությունում սինգլը անվանակարգվել էր 6 կատեգորիայում, բայց ոչ մի մրցանակ չհաշեց։


== Ելույթ ==
2008 թվականի դեկտեմբերի 2-ին՝ երգչուհու 27-ամյակին նվիրված «Good Morning America» շուում Բրիթնի Սփիրսը կատարեց իր «Circus» երգը։


== Երգացանկ ==


== Չարթեր ==
Billboard Hot 100 հիթ շքերթում սինգլը զբաղեցրել է 3-րդ հորիզոնականը, որը համարվում է ռեկորդային սկիզբ։


== Հավելյալ փաստեր ==
Dirty Loops խումբը կատարել է երգի ռեմիքս տարբերակը։


== Ծանոթագրություններ ==


== Արտաքին հղումներ ==
Բրիթնի Սփիրսի պաշտոնական կայքը
Լիվորնո ՖԱ

Լիվորնո ֆուտբոլային ակումբ կամ Լիվորնո (իտալերեն՝ Associazione Sportiva Livorno Calcio S.p.A.), իտալական պրոֆեսիոնալ ֆուտբոլային ակումբ Լիվորնո քաղաքից, հիմնադրվել է 1915 թվականին։ Լավագույն արդյունքը եղել է 1919/20 և 1942/43 մրցաշրջաններում գրաված 2-րդ տեղը։
Գյուրջի Նավե

Գյունջի նավե (Սողոմոնյան Սահակ Աբրահամի, փետրվարի 22, 1818(1818-02-22), Երևան - նոյեմբերի 29, 1860(1860-11-29), Երևան, Կովկասի փոխարքայություն, Ռուսական կայսրություն), հայ աշուղ։


== Կենսագրություն ==
Ծնվել է Երևանում։ Հորինել է սիրային և բարոյախոսական երգեր։ Հայտնի են «Կողբա ավերումն», «Խոլերար ցավո վերա», «Արի քու չարը տանեմ», «Մարախ և թրթուր» և այլ երգեր։ Ամենատարածվածը «Իմ սրտին աղ ես արել, ջիգյարս դաղ ես արել․․․» երգն է, որն աչքի է ընկնում տաղային բնույթի լայնաշունչ մեղեդիով։ Գյունջի Նովելից մեզ է հասել մոտ չորս տասնյակ երգ, որի զգալի մասը տպագրվել է նրա կենդանության օրոք՝ «Նոր քնար Տայաստանի» տետրերում։ Գյունջի Նավեի երգերը հետագայում զետեղվել են Գյունջ Ախվերդյանի, Գյունջի Լևոնյանի Գյունջի Թարվերդյանի կազմած ժողովածուներում և մի շարք երգարաններում։ Նրա եղանակներից քիչ բան է պահպանվել։ 


== Ծանոթագրություններ ==
Սեն Վենսան լե Ֆոր

Սեն Վենսան լե Ֆոր (ֆր.՝ Saint-Vincent-les-Forts, օքս.՝ Sant Vincenç dei Fòrts), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լը Լոզե Յուբայ կանտոնի կազմի մեջ։ Համայնքի շրջանը՝ Բարսելոնետ։
Համայնքի INSEE կոդ՝ 04198։


== Բնակչություն ==
Համայնքի բնակչությունը 2008 թվականին կազմում էր 264 մարդ։


== Տնտեսություն ==
2007 թվականի տվյալներով 165 աշխատունակ տարիքի մարդկանցից (15-64 տարեկան) 136-ը տնտեսապես ակտիվ էին, 29-ը անգործ (ակտիվության ցուցանիշը 82,4 %, 1999 թվականին եղել է՝ 79,8 %)։ 136 աշխատունակ բնակիչներից 124-ը աշխատում էին (68 տղամարդ և 56 կին), անաշխատանք էին 12-ը (2 տղամարդ և 10 կին)։ 29 անգործ մարդկանցից 4-ը աշակերտներ կամ ուսանողներ են, 11-ը թոշակառու, 14-ը չէին աշխատում այլ պատճառներով։


== Տեսարժան վայրեր ==
Սեն Վենսան բերդամաս, կառուցված 1693 և 1700 թվականների միջև
Ժուբեր բերդամաս
Շոդոն ռեդուդ (1879—1883 թվականներ)
Վոբան աշտարակ հրակնատով (1696 թվական)
Շատելար մարտկոց (1883—1885 թվականներ)
Կոլբաս մարտկոց (1883—1887 թվականներ)
Կուրտիժի զորանոց
Սեն Վենսան եկեղեցի (XVI դար)
Աստվածամոր Վերափոխման տաճար (XIX դար)


== Սպորտ ==
Բնակավայրի մուտքի մոտ տեղադրված են հարթակներ՝ նախատեսված սավառնակների մեկնարկի և վայրէջքի համար։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Սեն Վենսան լե Ֆոր» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-16
Բարխադ Աբդի

Բարխադ Աբդի (անգլ.՝ Barkhad Abdi, ապրիլի 10, 1985(1985-04-10), Մոգադիշո, Սոմալի), սոմալիական ծագմամբ ամերիկացի դերասան։ 2013 թվականի «Կապիտան Ֆիլիպս» թրիլլերում կատարել է իր կինեմատոգրաֆիական առաջնաելույթը, որի համար ստացել է տարբեր մրցանակների բազմաթիվ անվանակարգեր՝ ներառյալ «Օսկար» մրցանակ՝ երկրորդ պլանի տղամարդու լավագույն դերի համար անվանակարգում։ 2014 թվականին նույն դերի համար արժանացել է «BAFTA» մրցանակի։


== Վաղ կյանք ==
Բարխադ Աբդին ծնվել է 1985 թվականին Մոգադիշոյում՝ Բանադիրում՝ Սոմալիի հարավային շրջանում։ Մեծացել է Եմենում, ուր նրա ընտանիքը տեղափոխվել է Սոմալիում քաղաքացիական պատերազմի պատճառով։
1999 թվականին՝ 14 տարեկան հասակում, Աբդին իր ընտանիքի հետ միասին տեղափոխվել է Մինեապոլիս քաղաք։ Հետագայում ընդունվել է Մինեսոտա Մուրհեդ պետական ինստիտուտը, որը գտնվում է Մինեապոլիս քաղաքի հյուսիս-արևմուտքում՝ չորս ժամվա ճանապարհի վրա։ Մինչ կինոարտադրություն մտնելը աշխատել է որպես լիմուզինի վարորդ, ինքնազբաղ հեռահաղորդակցության բիզնեսում իր եղբայր Գուլեդի հետ աշխատել է որպես խանութի գրագիր և որպես դիջեյ՝ Մինեսոտայում։


== Կարիերա ==
Աբդին կինոյում առաջնաելույթը կատարել է 2013 թվականի «Կապիտան Ֆիլիպս» ֆիլմում՝ խաղալով ծովահենների հրոսակախմբի պարագլուխ Աբդուվալի Մուսայի դերը։ Այդ դերի համար ստացել է «ԱՄՆ կինոդերասանների գիլդիայի մրցանակ»՝ երկրորդ պլանի տղամարդու լավագույն դեր անվանակարգում։ Նաև առաջադրվել է «Օսկար» մրցանակի՝ երկրորդ պլանի տղամարդու լավագույն դեր անվանակարգում։ Բացի այդ, Աբդին ստացել է «Ոսկե գլոբուս» և «BAFTA» մրցանակները՝ երկրորդ պլանի տղամարդու լավագույն դերի անվանակարգում։ Անվանակարգերից հետո մի շարք ելույթներ է ունեցել ԶԼՄ-ներում՝ 2014 թվականի փետրվարին Լոս Անջելես տեղափոխվելու ծրագրերով։
2017 թվականի հոկտեմբերին Աբդին նկարահանվել է Դենիս Վիլնևի «Շեղբի վրայով վազողը - 2049» ֆիլմում՝ գիտնականի աննշան դերով։
Ներկայումս, Աբդին նկարահանում է «Ciyaalka Xaafada» ֆիլմը։ Նաև նկարահանել է մի շարք երաժշտական տեսահոլովակներ։


== Բարեգործություն ==
2013 թվականին Աբդին ծառայել է որպես դեսպան Ադեսոյի ոչ պետական կազմակերպության համար, որը ղեկավարում էր Սոմալիից բնապահպան Ֆաթիմա Ջիբրիլը։


== Ֆիլմագրություն ==


== Ծանոթագրություններ ==
Իգոր Իվաշչենկո

Իգոր Իվաշչենկո (ռուս.՝ И́горь Гео́ргиевич Ива́щенко, օգոստոսի 5, 1938(1938-08-05), Մոսկվա, ԽՍՀՄ), խորհրդային և ռուս դիվանագետ։


== Կենսագրություն ==
1962 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը, 1972 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը և 1989 թվականին ԽՍՀՄ արտաքին գործերի նախարարության դիվանագիտական ակադեմիայի որակավորման բարձրացման կուրսերը։ 1962 թվականից զբաղվում է դիվանագիտական գործունեությամբ։ Տիրապետում է արաբերեն, ֆրանսերեն և անգլերեն լեզուներին։

1960-1961 թվականներ՝ Լիվանում ԽՍՀՄ դեսպանության թարգմանիչ։
1962-1965 թվականներին Հալեպում եղել է ԽՍՀՄ գլխավոր հյուպատոսության քարտուղար։
1965-ից մինչև 1967 թվականը եղել է ԽՍՀՄ արտաքին գործերի նախարարության Մերձավոր Արևելքի երկրների բաժանմունքի ավագ ռեֆերենտ։
1967 թվականից մինչև 1970 թվականը Յեմենի Արաբական Հանրապետությունում եղել է ԽՍՀՄ դեսպանության ատտաշե, երրորդ և երկրորդ քարտուղար։
1972-ից մինչև 1976 թվականը Իրաքում եղել է ԽՍՀՄ դեսպանության առաջին քարտուղար։
1987 թվականի միբչև 1991 թվականը Լիվանում եղել է ԽՍՀՄ դեսպանության խորհրդական-դեսպանորդ։
1991 թվականի մարտի 18-ից մինչև 1995 թվականի ապրիլի 14-ը Յեմենում եղել է ԽՍՀՄ, իսկ հետո՝ Ռուսաստանի Դաշնության արտակարգ և լիազոր դեսպան։
1995 թվականից մինչև 1998 թվականը եղել է Ռուսաստանի Դաշնության արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի ավագ խորհրդական։
1998 թվականի օգոստոսի 26-ից մինչև 2004 թվականի մարտի 24-ից Գվինեայում և Սիերա Լեոնեում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու երեխա։


== Դիվանագիտական աստիճան ==
1-ին դասի արտակարգ և լիազոր դեսպանորդ (1991 թվականի մարտի 18)
Արտակարգ և լիազոր դեսպան (1993 թվականի հոկտեմբերի 18)


== Ծանոթագրություններ ==


== Արտաքին հղումներ ==
Посол знает, что делать
Կաշաբեգի

Կաշաբեգի (ռուս.՝ Кашабеги), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2011 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆելիքս Ցոլակյան

Ֆելիքս Խոստեղի Ցոլակյան (հունվարի 27, 1952(1952-01-27), Nerkin Dzhrapi, Աղինի շրջան, Հայկական ԽՍՀ, ԽՍՀՄ), ՀՀ պետական գործիչ, ՀՀ 6-րդ գումարման ԱԺ պատգամավոր, գեներալ-լեյտենանտ (2009 թ.), ՀՀ արտակարգ իրավիճակների նախարար (04.10.2018 թ.):


== Կրթություն ==
1969-1974 թթ. - սովորել և ավարտել է Երևանի պետական համալսարանի պատմության ֆակուլտետը։


== Աշխատանքային գործունեությունը ==
1974-1976 թթ. - Արարատ քաղաքի արդյունաբերատեխնիկական տեխնիկում։
1976-1980 թթ. - ՀԼԿԵՄ Արարատի շրջկոմի քարտուղար, ապա երկրորդ քարտուղար։
1980-1985 թթ. - ՀԽՍՀ ՊԱԿ Գորիսի բաժանմունքի օպերլիազոր, ավագ օպերլիազոր։
1985-1991 թթ. - ՀԽՍՀ ՊԱԿ Եղեգնաձորի բաժանմունքի պետ։
1991-1992 թթ. - Եղեգնաձորի շրջանային գործադիր կոմիտեի նախագահի տեղակալ։
1993-1996 թթ. - ՀՀ ԱԱՊՎ Մասիսի բաժանմունքի պետ։
1996-1997 թթ. - ՀՀ ԱԱՆ, ապա ՀՀ ՆԳ և ԱԱՆ Շիրակի մարզային վարչության պետ։
1997-1999 թթ. - ՀՀ ՆԳ և ԱԱՆ Երևանի քաղաքային վարչության պետ։
1999-2003 թթ. - ՀՀ Նախագահի վերահսկողական ծառայության ղեկավար։
2003-2007 թթ. - ՀՀ ԿԱ հարկային պետական ծառայության պետ։
2007 թ. հուլիս-հոկտեմբեր - ՀՀ Նախագահի խորհրդական։
2007 թ. նոյեմբերի 1-ին ՀՀ Նախագահի հրամանագրով նշանակվել է ՀՀ Ազգային անվտանգության ծառայության տնօրենի տեղակալ։
2013 թ. մարտի 6-ին ՀՀ Նախագահի հրամանագրով ազատվել է ՀՀ Ազգային անվտանգության ծառայության տնօրենի տեղակալի պաշտոնից։
2013 թ. մարտի 7-ին ՀՀ Կառավարության որոշմամբ նշանակվել է Հայաստանի Հանրապետության Շիրակի մարզպետ։
2016 թ. փետրվարի 24-ին ՀՀ կառավարության որոշմամբ ազատվել է Հայաստանի Հանրապետության Շիրակի մարզպետի պաշտոնից՝ իր դիմումի համաձայն։
2016 թվականի հունիսի 29-ին ՀՀ նախագահի հրամանագրով նշանակվել է Հայաստանի Հանրապետության Նախագահի վերահսկողական ծառայության ղեկավար:
2017 թվականի մայիսի 17-ին ՀՀ Նախագահի հրամանագրով Ֆելիքս Ցոլակյանը ազատվել է Հայաստանի Հանրապետության Նախագահի վերահսկողական ծառայության ղեկավարի պաշտոնից:
2018 թվականի հոկտեմբերի 4-ին  ՀՀ Նախագահի հրամանագրով նշանակվել է ՀՀ արտակարգ իրավիճակների նախարար:


== Ծանոթագրություններ ==
3–րդ դար

3–րդ դարը տևել է 201-300 թթ.


== Իրադարձություններ ==
Հռոմը թևակոխվում է նոր՝ ներքին պայքարների և արտաքին պատերազմների փուլ։ Իրավիճակը կարգավորվում է միայն դարի վերջում։
Մեծ լեռնաշղթայում դարանոց երաշտ է սկսվում։
Կորեայում բուդդիզմ է տարածվում։
Ճապոնիայում հաստատվում են Յամատո ցեղերը։
Ճապոնիան և Կորեան երբեմն դեսպանատներ են պոխարինում։
Արծրունիների տոհմածառ

Ստորև ներկայացված է Արծրունիների տոհմածառը։


== Մ․թ․ա․ 6-րդ դար - մ.թ. 5-րդ դար ==


== 8-րդ դար - 12-րդ դար ==


== 11-րդ դար - 14-րդ դար ==


== Ծանոթագրություններ ==
Հորմեզ

Հորմեզ, գյուղ Արևմտյան Հայաստանում, Բիթլիսի վիլայեթի Բիթլիսի գավառում, Փարխանդ գյուղախմբում, Բիթլիս քաղաքի շրջակայքում։ Գտնվում էր Բիթլիս-Սղերդ տանող ճանապարհին, որն անցնում էր նշանավոր Ծակքար ապառաժի միջով։ Գյուղն հարուստ էր այգիներով։
Գյուղն հայաբնակ էր։ 1909 թվականին ուներ 14 տուն՝ 80 հայ բնակչով։ Բնակչության մեծ մասը 1915 թվականի Մեծ եղեռնի ժամանակ զոհ գնաց թուրքական յաթաղանին։
Բնակչության հիմնական զբաղմունքը արհեստները, երկրագործությունը և մասամբ անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ժիգայլովսկի գյուղական խորհուրդ (Տրոստյանեցկի շրջան)

Ժիգայլովսկի գյուղական խորհուրդ  (ուկրաիներեն՝ Жигайлівська сільська рада), Ուկրաինայի Սումիի մարզի Տրոստյանեցկի շրջանում։
2001 թվականի տվյալներով Ժիգայլովսկի գյուղական խորհրդում բնակվում էր 1036 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(12974) Հալիտերսես

(12974) Հալիտերսես , հին հունարեն՝ Ἁλιθέρσης-աստերոիդ աստերոիդների հիմնական գոտում։ Այս երկնաքարը հայտնաբերվել է 1973 թվականի սեպտեմբերի 19-ին, հոլանդացի աստղագետներ Կոռնելիս վան Հաուտենի, Ինգրիդ վան Հաուտեն-Գրունևելդի, Թոմ Գերելսի կողմից Պալոմարյան աստղադիտարանում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(12974) Հալիտերսես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կռունկ (համաստեղություն)

Անվան այլ կիրառումների համար տե՛ս՝ Կռունկ (այլ կիրառումներ)Կռունկ, համաստեղություն հարավային երկնքում։ Գտնվում է Փյունիկ, Տուկան, Հնդիկ, Մանրադիտակ, Հարավային ձուկ, Քանդակագործ համաստեղությունների միջև։ Հս. միջին լայնություններից երևում է միայն աշնանը։
Կռունկը սկզբում Հարավային Ձկան մաս էր համարվում։ Նրա աստղերը առաջին անգամ որպես առանձին համաստեղություն համարվեցին Պետրոս Պլանկիոսի կողմից, ով տասներկու նոր համաստեղություններ անվանակոչեց 16-րդ դարում։ Նա Կռունկ անունը ընտրեց որպես զգոնության սիմվոլ։


== Ծանոթագրություններ ==
Ռիստեմյաե

Ռիստեմյաե (էստ․՝ Ristemäe), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
O Fortuna

O Fortuna, միջնադարյան թափառաշրջիկ երաժիշտների լատիներեն բանաստեղծությունն է, որը գրվել է XIII դար դարում, «Carmina Burana» ժողովածուի մի մասն է։ Այն իրենից  ներակայացնում է բողոք ուղղված ճակատագրին և Ֆորտունային, ով հռոմեական դիցաբանությունում մարմնավորում էր հաջողությունը։
1935—1936 թվականներին «O Fortuna» բանաստեղծության երաժշտությունը գրվեց գերմանացի կոմպոզիտոր Կառլ Օրֆի կողմից։ Այն բացում և փակում է «Carmina Burana»-ի կանտատը (առաջին դեպքում, որպես երկու համարներից մեկը, միավորվում է «Fortuna Imperatrix Mundi» անվան տակ)։ Առաջին կատարում կատարվել է 1937 թվականի հունիսի 8-ին Մայնի Ֆրանկֆուրտում։
Օրֆի ստեղծագործությունը միանգամից մեծ հայտնիություն ձեռք բերեց և բազմաթիվ անգամներ կատարվեց դասական երաժիշտների, անսամբլեաների և հայտնի արտիստների կողմից։ Այն կարելի է լսել բազմաթիվ կինոնկարներում և հեռուստատեսային գովազդային հոլովակներում, այն դարձավ ժողովրդական մշակույթի անբաժանելի մասը, ստեղծելով դրամատիկ և կատաստրոֆիկ իրավիճակներ։ «O Fortuna»-ն գլխավորել է Միացյալ Թագավորության վերջին 75 տարիների ամենահայտնի դասական երաժշտությունների ցուցակը։


== Նկարագրություն ==
Համարը սկսվում է օրկեստրի և երգչախմբի «ֆորտիսմո»-յով, ավարտվելով երրորդ արտահայտությունով, պահելով երկար նոտան։ Առաջին տան մնացածը և երկրորդ տունը հակառակը՝ կատարվում են ցածր նրբերանգով, այդ ժամանակ երգչախումբը համարյա արտասանելով երգում է բառերը։ Երրորդ տունը հնչում է ավելի արագ ռիթմով և առավելագույն բարձրության վրա։


== Տեքստ ==


== Ծանոթագրություններ ==


== Հղումներ ==
Translations from the Carmina Burana by David Parlett
Էսքե Նոտր Դամ

Էսքե Նոտր Դամ (ֆր.՝ Esquay-Notre-Dame), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1281 մարդ, բնակչության խտությունը` 424.17 մարդ/կմ²։ Բնակավայրը զբաղեցնում է 3.02 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 11 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 925 աշխատունակ (15-64 տարեկան)  բնակիչ, որոնցից ակտիվ էին 762-ը, իսկ ոչ ակտիվները` 163։ Ակտիվության ցուցանիշը կազմում է 82,4 %։ 762 աշխատունակ մարդկանցից աշխատել է 714 անձ (375 տղամարդ և 339 կին)։ Գործազուրկ են եղել 48 անձ (24 տղամարդ և 24 կին)։ 163 անաշխատունակներից 75-ը եղել են աշակերտներ կամ ուսանողներ, 66-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կրեսպանո դել Գրապա

Կրեսպանո դել Գրապա  (իտալերեն՝ Crespano del Grappa), քաղաք Իտալիայում։ Տեղակայված է Վենետո մարզի Տրևիզո գավառում։ Բնակչությունը կազմում է 4216 մարդ (2008), բնակչության խտություն՝ 248 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 31017։ Հեռախոսային կոդ՝ 0423։


== Արտաքին հղումներ ==
գլխավոր կայք(իտալ.)(չաշխատող հղում)


== Ծանոթագրություններ ==
Hunter of Stars

«Hunter of Stars» (հայերեն՝ Աստղերի որսորդը), շվեյցարացի երգիչ Սեբալթերի երգն է որով ներկայացրել է Շվեյցարիան Եվրատեսիլ 2014 երգի մրցույթին Կոպենհագենում, Դանիա։ Երգի խոսքերը և երաժշտությունը գրվել են Սեբալթերի կողմից և թողարկվել է 2013 թվականի դեկտեմբերի 2-ին։ Եվրատեսիլում երգը անցնելով մրցույթի եզրափակիչ զբաղեցրել է 13-րդ հորիզոնականը 64 միավորով։


== Երգացանկ ==
«Hunter of Stars» - 2։59


== Ծանոթագրություններ ==


== Արտաքին հղումներ ==
Պաշտոնական տեսահոլովակը Յութուբում
(15874) 1996 TL66

(15874) 1996 TL66, աստերոիդ աստերոիդների հիմնական գոտում։ Այս աստերոիդը հայտնաբերվել է 1996 թվականի հոկտեմբերի 9-ին, աստղագետներ Չեդվիկ Տրուխիլյո, Դևիդ Ջուիտի, Ջեյն Լուի և Ջուն Չենի կողմից։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(15874) 1996 TL66 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուղտասարի ժայռապատկերներ

Ուղտասարի ժայռապատկերներ (նաև՝ Ուխտասարի ժայռապատկերներ), հազարավոր ժայռապատկերներից կազմված նախնադարյան հնավայր Հայաստանի Հանրապետության Սյունիքի մարզի և Արցախի Հանրապետության Շահումյանի շրջանի (քարվաճառյան հատվածի) սահմանագոտում։ 2020 թվականի նոյեմբերի 25-ից հանդիսանում է հայ-ադրբեջանական շփման գծի հատված։
Աշխարհագրորեն այն տարածվում է Սյունիքի բարձրավանդակի կենտրոնական հատվածում գտնվող Ուղտասար և Ծղուկ լեռների շրջակայքում։ Ժայռապատկերների սփռվածությունն առանձին կուտակումներով ձգվում է դեպի հյուսիս և հյուսիս-արևելք։ 


== Անվան ծագում ==
Հնավայրի անունն առաջացել է տարածքում գտնվող լեռան անունից, որի ծագման վերաբերյալ շրջանառվող երկու վարկած կա։ Դրանցից մեկի համաձայն՝ մարդիկ լեռը նմանեցրել են ուղտի, ինչից էլ առաջացել է լեռան Ուղտասար անունը։ Մյուսները պնդում են, որ այն ուղտի հետ որևէ առնչություն չունի և պնդում, որ հնում այդ տարածքը ուխտատեղի է եղել, ինչից էլ առաջացել է լեռան Ուխտասար անունը։ 


== Նկարագրություն ==
Ուղտասարի հնավայրում հայտնաբերվել են ավելի քան 2000 ժայռապատկերներ՝ ցրված լեռան ստորոտներում, հրաբխային խառնարանից գոյացած մանր լճակների շուրջ, ձորակներում և դարավանդներում։ Դրանք Սյունիքի հնագույն հուշարձաններից են։ Ժայռապատկերների մեծ մասը փորագրված է պղնձագույն և սև ժայռաբեկորների հորիզոնական կամ ուղղաձիգ հարթ մակերևույթներին՝ 2-6 սմ խորության, 2-20 մմ լայնության խորագծերով։
Ժայռապատկերների բովանդակությունը բազմազան է։ Դրանցում տեղ են գտել մարդուն շրջապատող բնաշխարհին, հմայական արարողություններին, տիեզերական պատկերացումներին, հատկապես արևի պաշտամունքին վերաբերվող տեսարաններ։ Հայտնաբերվել են նաև որսորդությանը վերաբերող բազմաթիվ ժայռապատկերներ։ Տարբեր մեծության ժայռաբեկորների վրա դրոշմված են եղջերուների, գիշատիչ կենդանիների, մարդկանց մեծադիր ծավալային պատկերներ։  Ուղտասարում ամենահին ժայռապատկերները թվագրվում են մ.թ.ա. 5-ից 4-րդ հազարամյակներով։


== Հայ-ադրբեջանական համակարտություն ==

2020 թվականի հայ-ադրբեջանական պատերազմի ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Արցախի Հանրապետության Շահումյանի շրջանի՝ Արցախի Պաշտպանության բանակի կողմից վերահսկվող հատվածը 2020 թվականի նոյեմբերի 20-ին հանձնվել է Ադրբեջանի Հանրապետության զինված ուժերի վերահսկողությանը։ Այդպիսով, Ադրբեջանի Հանրապետությանն է հանձնվել նաև Ուղտասարի հնավայրի այն հատվածը, որը գտնվում է Արցախի Հանրապետության Շահումյանի շրջանի տարածքում։


== Պատկերասրահ ==

		
		
		

		
		
		


=== Վանդալության տեսարաններ ===
Խորհրդային միության տարիներին ադրբեջանցիների կողմից փորագրված քարեր Ուղտասարի հնավայրում

		
		
		


== Տես նաև ==
Ուղտասար լեռ
Ծղուկ լեռ


== Նշումներ ==


== Ծանոթագրություններ ==
Օզերիցի

Օզերիցի (ռուս.՝ Озерицы), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմել է 189 մարդ։


== Պատմություն ==
Նախկինում գյուղը պատկանել է Ռյազան նահանգի Զառայսկի շրջանին։ Օզերիցի գյուղի մասին առաջին հիշատակումը վերաբերում է 16-րդ դարին։ Գյուղացիների ավանդական դավանանքը ուղղափառ քրիստոնեությունն է։


== Տեսարժան վայրեր ==
Օզերիցի գյուղում է գտնվում Եղիա եկեղեցին (ամբողջական անունը Եղիա մարգարեի եկեղեցի)։ Շրջակա գյուղերի բնակիչներն այն անվանում են նաև Եղիա մարգարեի եկեղեցի։ Նախկինում եկեղեցին գործել է և, ինչպես ռուսական եկեղեցիների մեծ մասը, պատկանել է ուղղափառ քրիստոնեությանը։ Եկեղեցին կառուցվել է 16-րդ դարում։ Աստիճանաբար դրան ավելացել են կենցաղային շինություններ։ Վերջին շենքը կառուցվել է 18-19-րդ դարերի վերջերին (1800)։ Եկեղեցին ներառել է նաև մատուռ, որը գտնվել է մոտակա Իվնյագի գյուղում։ Եկեղեցին XIX դարի կեսերի փայտե տաճար է, 1849 թվականին վերակառուցվել է գլխավոր շենքը։ 20-րդ դարի սկզբին շենքը դեռ գոյություն է ունեցել, սակայն դարի կեսերին խորհրդային իշխանության օրոք և կրոնի դեմ պայքարի ժամանակ փայտաշեն եկեղեցին քանդվել է։


== Գյուղի հետ կապված մարդիկ ==
Հովհաննես քահանայի անունը կապված է այս գյուղի հետ։
Ալեքսանդր Կառլովիչ ֆոն Մեկը և նրա կինը՝ Աննա Գեորգիևնան իրենց կալվածքում բացել են Օզերիցկիի կանանց պտղաբուծության դասարանները, իսկ 1897 թվականին դպրոցի համար կառուցել են հատուկ շենք։


== Փողոցներ ==
Գյուղում կան (կամ նախկինում եղել են) հետևյալ փողոցները.

Օզերնայա փողոց,
Նագորնայա փողոց,
Բուտիրսկայա փողոց։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մինատոսակի Սանա

Մինատոսակի Սանա (ճապ.՝ 湊崎 紗夏, չինարեն՝ 湊崎紗夏, դեկտեմբերի 29, 1996(1996-12-29), Օսակա, Ճապոնիա, առավել հայտնի է որպես Սանա), ճապոնացի երգչուհի` Twice երաժշտական խմբի վոկալիստ և պարուհի։


== Կենսագրություն և կարիերա ==


=== 1996−2014: Վաղ տարիներ և 6Mix ===

Մինատասոկի Սանան ծնվել է 1996 թվականի դեկտեմբերի 29-ին Ճապոնիայի Օսակա քաղաքում։ Ընտանիքի միակ երեխան է։ 2009 թվականից հաճախել է EXPG (Exile Professional Gym)՝ ճապոնական պարի մասնագիտական դպրոց։ Առաջին անգամ կորեական երաժշտությամբ հետաքրքրվել է 2011 թվականին, երբ Ճապոնիայում արագորեն մեծանում էր Girls' Generation խմբի և Kara-ի հայտնիությունը։ Սաննա սովորում էր 9-րդ դասարանում, երբ նրան նկատել է Հարավային Կորեայի խոշորագույն գործակալություններից մեկը՝ JYP Entertainment: Սկզբում նա մերժել է քասթինգ անցնելու առաջարկը, բայց երբ իմացել է, որ Ուենն ու Սյուզին իր արտիստներն են, համաձայնել է։
Սկզբում Սանան պետք է դեբյուտ աներ 6Mix կանանց նոր խմբի կազմում՝ Սեսիլիայի փոխարեն։ Խմբում արդեն գործունեություն էին ծավալել Նայոնը, Չոնյոնը, Ջիհյոն, Մինյոնը և Լենան։ 2014 թվականին, երբ կայացավ GOT7 խմբի դեբյուտը, Սանան նկարահանվեց «A» սինգլի տեսահոլովակում։


=== 2015−ներկա։ «Տասնվեցերորդ», Twice-ի դեբյուտ և սոլո կարիերա ===

2015 թվականի ապրիլին հայտնի դարձավ, որ JYP-ն Mnet-ի հետ համատեղ կմասնակցի «Տասնվեց» ռեալիթի շոուի նկարահանումներին (անգլ.՝ Sixteen)։
Twice-ի դեբյուտը տեղի է ունեցել 2015 թվականի հոկտեմբերի 20-ին The Story Begins մինի ալբոմով։ Խումբը զգալի հայտնիություն է ձեռք բերել 2016 թվականի գարնանը՝ Cheer Up սինգլի թողարկմամբ, որը հիթ է դարձել Կորեայում։ 2016 թվականի սեպտեմբերին Սանան դարձել է խմբի առաջին մասնակիցը, որը թողարկել է իր սեփական «Մեղեդու նախագիծը» (անգլ.՝ Melody Project)՝ հանդես է եկել է DC Comics-ում սուպերչարուհի Հարլի Քուինի դերով։
Սանան Music Core-ում եղել է հաղորդավար BTS-ի Չոնգուկի հետ, ինչպես նաև վարել Է KBS Song Festival ամենամյա երաժշտական փառատոնը 2017 թվականին BTS խմբի Ջինի, EXO խմբի Չանյոլի, Red Velvet խմբի Այրինի, Mamamoo խմբի Սոլայի, Seventeen խմբի Մինգյուի, GFriend խմբի Յերինի և Դանիելի (Wanna One խմբի նախկին մասնակիցներ) հետ միասին։


== Արտիստականություն ==
Կորեայում Սանան հայտնի է իր գեղեցիկ կերպարով և քաղցր ձայնով, որը դուր է գալիս խմբի շատ երկրպագուներին։ Բացի այդ, աղջիկը բազմիցս ստեղծել է թրենդներ, որոնք հետագայում լայնորեն քննարկվել են երկրում և կրկնվել են նույնիսկ այլ հայտնի մարդկանց շրջանում։ Հայտնի «shy shy shy» տողը, որը կատարվել է Սանայի կողմից, դարձել է 2016-ի ֆենոմենը էգոյի պատճառով (այսինքն, շատ հրաշալի է կատարվել)։


== Երգերի հեղինակ ==


== Սկավառակագրություն ==


== Ֆիլմագրություն ==


== Ծանոթագրություններ ==
Բերնարդ Կինվի

Բերնարդ Կինվի (անգլ.՝ Bernard Kinvi), կաթոլիկ քահանա, մարդասեր։


== Կենսագրություն ==
Բերնարդ Կինվին ծնվել է Տոգոյի Լոմե քաղաքում։ 19 տարեկանում դարձել է հոգևորական։ Բռնությունների ու հիվանդության հետևանքով կորցրել է հորն ու չորս քույրերին և հեռացել է հայրենի քաղաքից, տեղափոխվել Կենտրոնաաֆրիկյան Հանրապետություն։
Որպես կաթոլիկ առաքելություն՝ հայր Բերնարդ Կինվին ղեկավարում է Կենտրոնական Աֆրիկայի հյուսիսարևմտյան Բոսսեմտելե քաղաքի հիվանդանոցը։ 2013 թվականի դաժան բռնարարքների ժամանակ Հայր Կինվին փրկել է հարյուրավոր պաշարված մուսուլմանների և նրանց ապաստան է տվել կաթոլիկ եկեղեցում։ Բոսսեմտելեում տեղի ունեցած կատաղի հարձակումների ժամանակ սպանվել են բազմաթիվ մուսուլմաններ։ Բերնարդ Կինվին օրերով փնտրել է ողջ մնացածներին, որոնցից շատերը երեխաներ են եղել, ապաստարան ու բժշկական օգնություն է տրամադրել հակամարտության կողմերի տուժածներին՝ հետապնդումից ու մահից փրկելով հարյուրավոր մարդկանց։
Human Rights Watch-ը պարգևատրել է հայր Բերնար Կինվին Կենտրոնաաֆրիկյան Հանրապետությունում քաղաքացիների նկատմամբ ցուցաբերած քաջության ու հոգատարության համար։
2016 թվականի մարտին առաջադրվել է «Ավրորա» մարդասիրական համաշխարհային մրցանակի համար։


== Ծանոթագրություններ ==


== Արտաքին հղումներ ==
Հումանիտար ճգնաժամերի առաջին գծում (հայր Բերնար Կինվի, հարց ու պատասխան)
Act of faith: the Catholic priest who puts his life on the line to save Muslims in Central African Republic
Նովի (գյուղ, Կովրովսկի շրջան)

Անվան այլ կիրառումների համար տե՛ս՝ ՆովիՆովի (ռուս.՝ Новый), գյուղ Ռուսաստանի Վլադիմիրի մարզի Կովրովսկի շրջանի կազմում։
Բնակչությունը 2010 թվականին գրանցված տվյալներով կազմում էր 877 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցուկուրինո

Ցուկուրինո (ուկրաիներեն՝ Цукурине), քաղաքատիպ ավան Ուկրաինայի Դոնեցկի մարզի Սելիդովոյի քաղաքային խորհուրդում։
2012 թվականի տվյալներով Ցուկուրինո քաղաքատիպ ավանում բնակվում էր 1 993 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)